ai4bharat/Pralekha huggingface dataset:
సమాచార, ప్రసార మంత్రిత్వ శాఖ
టెలివిజన్ ను అందరికీ అందుబాటులోకి తేవాలి: కేంద్ర సమాచార ప్రసార మంత్రిత్వ శాఖ సెక్రెటరీ, శ్రీ అమిత్ ఖరే మొదటి బ్రాడ్కాస్ట్ కాంక్లేవ్ ప్రారంభం
సాంకేతికను అభివృద్ధి పరచుకుంటూ, టీవీ ప్రసారాలను అందరికీ అందుబాటులోకి తేవడం, దూరదర్శన్ ముందున్న సవాలని కేంద్ర సమాచార ప్రసార మంత్రిత్వ శాఖ సెక్రెటరీ, శ్రీ అమిత్ ఖరే అన్నారు. మన దేశంలో ఉన్న భిన్నత్వాన్నీ, సామాజిక, ఆర్థిక వైవిధ్యాలను పబ్లిక్ బ్రాడ్కాస్టర్ గా దూరదర్శన్ తన కార్యక్రమాల ద్వారా ప్రసారం చేయాలని, ఆయన అభిప్రాయపడ్డారు. ప్రసార కార్యక్రమాలలో ‘స్పెక్ట్రమ్’ ను బాధ్యతాయుతంగా ఉపయోగించుకోవాలని శ్రీ ఖరే సూచించారు. విశాలమైన మన దేశంలో ‘స్పెస్ట్రమ్’ ను విద్యా వ్యాప్తి కి ఉపయోగించాలని ఆయన సూచించారు.
సమాచార, ప్రసార మంత్రిత్వ శాఖ, ప్రసార భారతి ఏర్పాటు చేసిన ఈ రెండు రోజుల కాంక్లేవ్ లో బ్రాడ్కాస్టింగ్ రంగంలోని సవాళ్ళనూ, అవకాశాలనూ ఈ రంగం యొక్క భవిష్యత్తునూ ఈ కాంక్లేవ్ లో చర్చించనున్నారు. సింగపూర్, మలేసియా, బంగ్లాదేశ్ మొదలైన దేశాల ప్రతినిధులు ఈ సమావేశానికి హాజరవుతున్నారు.
దేశ ప్రజల ఆకాంక్షలను నెరవేరుస్తూ, సాంకేతికను అభివృద్ధి పరచుకుంటూ ప్రసార భారతి ‘పబ్లిక్ బ్రాడ్ కాస్టర్’ గా తన బాధ్యతను నెరవేరుస్తోందని, ప్రసార భారతి ఛైర్మన్, శ్రీ సూర్య ప్రకాశ్ అన్నారు. ఈ రోజు మొదటి ‘ఇండియా ఇంటర్నేషనల్ బ్రాడ్కాస్ట్ కాంక్లేవ్’ ను ప్రారంభిస్తూ, ఒకప్పుడు రేడియో, టీవీ లు మాత్రమే ప్రసార సాధనాలనీ, ప్రస్తుతం సమాచారం అనేక విధాల డిజిటల్ పద్ధతులలో లభ్యమవుతోందని అన్నారు. మన దేశం లో ఏటా మీడియా, వినోద రంగాలు 13.4 శాతం అభివృద్ధి చెందుతున్నాయనీ, ఒక అంచనా ప్రకారం 2021 నాటికి 33.6 బిలియన్ డాలర్ల రంగం గా అభివృద్ధి చెందుతాయనీ అన్నారు. ఫిక్కీ - ఫ్రేమ్స్ నివేదిక ప్రకారం టీవీ - వినోద రంగంలో అగ్ర స్థానాన ఉన్నా, 2019 లో డిజిటల్ మాధ్యమాలు దీనిని దాటేస్తాయని అన్నారు. ప్రసార మాధ్యమాలకు ‘కంటెంట్’ ఎంతో ముఖ్యమనీ, సమాజంలో జరిగే సంఘటనలను ప్రసార సాధనాలు తమ కార్యక్రమాలలో చూపించాలని ఆయన అన్నారు.
దూరదర్శన్ డి.జి, శ్రీమతి సుప్రియా సాహు, దూరదర్శన్ న్యూస్ డిజి. శ్రీ మాయాంక్ అగర్వాల్, సమాచార, ప్రసార మంత్రిత్వ శాఖ జాయింట్ సెక్రెటరీ, శ్రీ అతుల్ తివారీ లు కూడా ఈ కార్యక్రమం లో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 నుండి 7 లక్షల మందికి పైగా వ్యక్తులు కోలుకున్నారు
భారతదేశం ప్రపంచంలోనే అత్యల్ప మరణాల రేటు 2.46 శాతం ను కలిగి ఉంది
దేశంలో కేసు మరణాల రేటు క్రమంగా తగ్గుతూ వస్తోంది. ఈ రోజు ఇది 2.46 శాతానికి తగ్గింది. ప్రపంచ దేశాలన్నింటిలో కంటే అతి తక్కువ కేసు మరణాల రేటు భారతదేశంలో ఉంది. తీవ్రమైన కేసులతో పాటు, ఓ మాదిరి తీవ్రత కలిగిన కేసులకు కూడా ప్రామాణికమైన, సమర్థవంతమైన చికిత్సను అందించడం ద్వారా కోవిడ్ రోగులలో అధిక రికవరీ రేటును సాధించడానికి అవకాశం ఏర్పడింది. కోవిడ్-19 ను సమిష్టిగా ఎదుర్కోవడంలో కేంద్రం రాష్ట్ర ప్రభుత్వాలు, కేంద్రపాలితప్రాంతాల ప్రభుత్వాలకు తగిన చేయూతనిచ్చి, సహకరిస్తోంది. అలాంటి ఒక ప్రయత్నమే, న్యూఢిల్లీ ఎయిమ్స్ లో అమలుచేస్తున్న ఈ-ఐ.సి.యు. కార్యక్రమం. మరణాలను తగ్గించే లక్ష్యంతో, 11 రాష్ట్రాల్లోని 43 పెద్ద ఆసుపత్రులకు ఐ.సి.యు. రోగుల క్లినికల్ మేనేజ్మెంట్లో భాగస్వామ్య అనుభవాలను, దేశీయ నిపుణుల సాంకేతిక సలహాలను అందజేయడం ద్వారా ఎయిమ్స్ మార్గదర్శకత్వం మరియు మద్దతును సమకూరుస్తోంది. క్లిష్టమైన సంరక్షణ అవసరమైన రోగుల చికిత్సలో ఇది వారి సామర్థ్యాన్ని గణనీయంగా పెంచింది.
ఇంతవరకు, దాదాపు 7 లక్షలకు పైగా కోవిడ్-19 రోగులు చికిత్స అనంతరం కోలుకుని ఆసుపత్రుల నుండి డిశ్చార్జ్ అయ్యారు. చికిత్స పొందుతున్న కోవిడ్ రోగులు మరియు చికిత్స అనంతరం కోలుకున్న వ్యక్తులు  మధ్య వ్యత్యాసం మరింత విస్తరించి 3,09,627 గా నమోదయ్యింది. గత 24 గంటల్లో 22,664 మంది కోవిడ్ రోగులు చికిత్స అనంతరం కోలుకున్నారు. ప్రస్తుతం రికవరీ రేటు 62.62 శాతంగా ఉంది.
3,90,459 క్రియాశీల కేసులకు, ఆసుపత్రులలోనూ లేదా ఇంటి వద్ద ఐసోలేషన్ లో వారికి వైద్య సహాయం అందిస్తున్నారు.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +91-11-23978046 లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
ఆత్మనిర్భర్భారత్ స్వయంపూర్ణ గోవా కార్యక్రమం లబ్ధిదారుల తోను, ఆకార్యక్రమం తో సంబంధం గల వారి తోను అక్టోబర్ 23 న చర్చించనున్నప్రధాన మంత్రి
ఆత్మనిర్భర్ భారత్ స్వయంపూర్ణ గోవా కార్యక్రమం తాలూకు లబ్ధిదారుల తోను, ఆ కార్యక్రమం తో సంబంధం గల వారి తోను ప్రధాన మంత్రి శ్రీ నరేంద్ర మోదీ 2021వ సంవత్సరం అక్టోబర్ 23 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా చర్చించనున్నారు. చర్చ అనంతరం ఆయన ప్రసంగిస్తారు.
ఆత్మనిర్భర్ భారత్ ఆవిష్కారం కోసం ప్రధాన మంత్రి ఇచ్చిన పిలుపు ద్వారా స్ఫూర్తి ని పొంది స్వయంపూర్ణ గోవా కార్యక్రమాన్ని 2020 వ సంవత్సరం లో అక్టోబర్ 1వ తేదీ న ప్రారంభించడం జరిగింది. ఈ కార్యక్రమం లో భాగం గా, రాష్ట్ర ప్రభుత్వం లో ఓ అధికారి ని ‘స్వయంపూర్ణ మిత్ర’ గా నియమించారు. ఈ ‘మిత్ర’ తనకు కేటాయించిన పంచాయతీ ని గాని, లేదా పురపాలక సంఘాన్ని గాని సందర్శించి అక్కడి ప్రజల తో మాట్లాడి, పలు ప్రభుత్వ విభాగాల తో సమన్వయాన్ని సైతం నెలకొల్పుతారు. అంతేకాకుండా వివిధ ప్రభుత్వ పథకాలు మరియు ప్రయోజనాలు అర్హత కలిగిన లబ్ధిదారుల కు అందేటట్లు చూస్తారు.
గోవా ముఖ్యమంత్రి శ్రీ ప్రమోద్ సావంత్ ఈ కార్యక్రమం లో పాలుపంచుకోనున్నారు.
యువజన వ్యవహారాలు, క్రీడల మంత్రిత్వ శాఖ
స్వచ్ఛత, పెండింగులో ఉన్న వ్యవహారాల పరిష్కారం కోసం 02 నుంచి 31 అక్టోబర్ వరకు ప్రత్యేక ప్రచారం 2.0 నిర్వహిస్తున్న యువజన వ్యవహారాల విభాగం
గత ఏడాది, 2021న నిర్వహించిన ప్రత్యేక ప్రచారం  తరహాలో యువజన వ్యవహారాల విభాగం స్వచ్ఛత, ప్రధాన సచివాలయంలో, దాని అనుబంధ కార్యాలయం, అనగా, నేషనల్ సర్వీస్ స్కీం , రెండు స్వయం ప్రతిపత్తి గల సంస్థలైన నెహ్రూ యువ కేంద్ర సంఘటన్ , రాజీవ్ గాంధీ నేషనల్ ఇనిస్టిట్యూట్ ఆఫ్ యూత్ డెవలప్ మెంట్ , శ్రీపెరంబుదూర్, తమిళనాడులలో 2 అక్టోబర్ 2022 నుంచి 31 అక్టోబర్ 2022 వరకు పెండింగులో ఉన్న వ్యవహారాల పరిష్కారం, స్వచ్ఛత కోసం ప్రత్యేక ప్రచారం 2.0 ను నిర్వహిస్తోంది,
సన్నాహక దశలో  యువజన వ్యవహారాల విభాగం, దాని అనుబంధ కార్యాలయం/ స్వయంప్రతిపత్తి సంస్థలు - ఎన్ఎస్ఎస్, ఎన్ వైకెఎస్, ఆర్ జిఎన్ఐవైడి అధికారులను, క్షేత్ర స్థాయి కార్యనిర్వాహకులను ప్రచారం కోసం చైతన్యవంతం చేసి, పెండింగ్ వ్యవహారాలను గుర్తించి, ప్రచార స్థానాలను ఖరారు చేసి; చెత్తను, అనవసరమైన సామాగ్రిని గుర్తించి, వాటిని పరిష్కరించేందుకు విధి విధానాలను పూర్తి చేశారు.
ప్రచార దశలో  విభాగం, దాని అనుబంధ కార్యాలయం / స్వయం ప్రతిపత్తిగల సంస్థలు సన్నాహక దశలో గుర్తించిన అన్ని విషయాలను పరిష్కరించేందుకు పూర్తి స్థాయిలో కృషి చేస్తున్నాయి. దీనికి సంబంధించిన పురోగతిని నియమిత కాలంలో ఎస్ సిపిడిఎం పోర్టల్ పై అప్ లోడ్ చేయడం జరుగుతోంది.
అంతేకాకుండా, ప్రధానమంత్రి సందేశమైన అమృత కాలం కోసం 5 సంకల్పాల ను ముందుకు తీసుకువెడుతూ యువజన వ్యవహారాల విభాగం తమ నెహ్రూ యువ కేంద్ర సంఘటన్, నేషనల్ సర్వీస్ స్కీం ద్వారా దేశవ్యాప్తంగా స్వచ్ఛభారత్ 2.0 ప్రచారాన్ని చేపడుతోంది.
సాంఘిక న్యాయం, మరియు సాధికారత మంత్రిత్వ శాఖ
ఎన్బిసిఎఫ్డిసికి అందించిన నిధులు
జాతీయ వెనుకబడిన తరగతుల విత్త, అభివృద్ధి కార్పొరేషన్ (నేషనల్ బ్యాక్వర్డ్ క్లాసెస్ ఫైనాన్స్ అండ్ డెవలప్మెంట్ కార్పొరేషన్ - ఎన్బిసిఎఫ్డిసి_ గత మూడు సంవత్సరాలలో అందచేసిన మొత్తాలు / నిధుల వివరాలు ఈ విధంగా ఉన్నాయి-
ఆర్థిక సంవత్సరం - ప్రభుత్వం ఎన్బిసిఎఫ్డిసికి అందించిన నిధులు 
2018- 19 100.00
2019-20 130.00
2020-21 55. 40
తన సాధన భాగస్వాములు  నుంచి మంత్రిత్వ శాఖ నుంచి అందుకున్న తమ వాటా, సాధన భాగస్వాముల నుంచి వసూలు చేసిన బకాయిల ద్వారా తమకు అవసరమైన నిధులను కార్పొరేషన్ సమకూర్చుకోగలిగింది.
ఈ సమాచారాన్ని రాజ్యసభలో అడిగిన ప్రశ్నకు లిఖిత పూర్వక రూపంలో సామాజిక న్యాయం, సాధికారత సహాయ మంత్రి సుశ్రీ ప్రతిమా భౌమిక్ వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 199.01 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.06 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,99,01,83,135
|
|
అందుబాటులోని నిల్వలు
|
|
7,06,40,310
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 199.01 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.06 కోట్లకు పైగా  డోసులు అందుబాటులో ఉన్నాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పిఐబి సమన్వయంతో 50,000 పునర్వినియోగ ఫేస్ మాస్కులను సరఫరా చేస్తున్న ఢిల్లీ హెరిటేజ్ రోటరీ క్లబ్
లాక్ డౌన్ సమయంలో ఇళ్ల దగ్గరే ఉంది ఫేస్ మాస్కులను తయారు చేసిన
మహిళ దర్జీలు
మాస్కులను పంపిణీ చేసిన పిఐబి ప్రిన్సిపల్ డైరెక్టర్ జనరల్
ప్రస్తుత కోవిడ్ సంక్షోభంలో దేశవాసులను వివిధ రకాల సహాయాలతో ఆదుకోవాలని ప్రధాన మంత్రి శ్రీ నరేంద్ర మోడీ ఇచ్చిన పిలిపు మేరకు రోటరీ క్లబ్ ఢిల్లీ హెరిటేజ్ స్పందించింది. ప్రెస్ ఇన్ఫర్మేషన్ బ్యూరో తో కలిసి సమన్వయంతో 50,000 తిరిగి వినియోగించుకునే ఫేస్ మాస్కులను విస్తృతంగా పంపిణీ చేయడానికి సరఫరా చేస్తోంది.
రోటరీ ఇంటర్నేషనల్, అంతర్జాతీయంగా వర్తక, వృత్తి నిపుణులు ప్రముఖులను ఒక తాటిపైకి తెచ్చి మానవీయ దృక్పథంతో సేవలను అందిస్తూ ప్రపంచ వ్యాప్తంగా శాంతి సౌహార్ధృత్వాన్ని పెంపొందించే లక్ష్యంతో పనిచేస్తోంది.
విస్తృతంగా పంపిణీ చేస్తున్న ఫేస్ మాస్కులను ఈ లాక్ డౌన్ సమయంలో, మహిళా దర్జీలే తయారు చేస్తున్నారు. ఈ రోజు వాటిని పిఐబి ప్రిన్సిపల్ జనరల్ శ్రీ కుల్దీప్ సింగ్ ధాత్వాలియా పంపిణీ చేశారు. రోటరీ క్లబ్ ఢిల్లీ హెరిటేజ్ తరఫున పిఐబి అదనపు డీజీ శ్రీ రాజీవ్ జైన్, రోటరీ హెరిటేజ్ అధ్యక్షుడు శ్రీ రాకేష్ జైన్ కార్యక్రమాన్ని సమన్వయం చేశారు. మాస్కులను ఢిల్లీ పోలీస్ పార్లమెంట్ స్ట్రీట్ డీసీపీ శ్రీ ఈష్ సింఘాల్, కేంద్రీయ భండార్ సీఎండీ శ్రీ ముకేశ్ కుమార్ కి ఈ రోజు నేషనల్ మీడియా సెంటర్ లో అందజేశారు. పాత్రికేయులకు కూడా ప్రిన్సిపాల్ డీజీ మాస్కులను పంపిణీ చేశారు.
రసాయనాలు, ఎరువుల మంత్రిత్వ శాఖ
ఇరాన్కు మిడుతల నియంత్రణ పురుగు మందును అందించడానికి హెచ్ఐఎల్ సన్నద్ధం
కేంద్ర ప్రభుత్వ రంగ సంస్థ క్రెడిట్ రేటింగ్ తాజాగా బీబీ నుంచి బీబీబీ-కి అప్గ్రేడ్ చేయబడింది
కోవిడ్-19 లాక్డౌన్ కారణంగా లాజిస్టిక్స్తో పాటు పలు ఇతర సవాళ్లు ఎదురవుతున్నప్పటికీ కేంద్ర ప్రభుత్వ రంగ సంస్థ హెచ్ఐఎల్  లిమిటెడ్ సకాలంలో పురుగుల మందులను సరఫరా చేసేలా చురుగ్గా ముందుకు సాగుతోంది. కేంద్ర రసాయనాలు మరియు పెట్రోకెమికల్స్ డిపార్ట్మెంట్కు చెందిన ప్రభుత్వ రంగ సంస్థ హెచ్ఐఎల్  ప్రతికూల పరిస్థితుల్లోనూ సకాలంలో సరఫరా జరిపే విధంగా చర్యలు చేపడుతోంది. భారత ప్రభుత్వం, ఇరాన్ ప్రభుత్వాల మధ్య కుదిరిన ఒప్పందం మేరకు ఆ దేశానికి మిడుతల నియంత్రణ కార్యక్రమానికి అవసరమైన
 హెచ్ఐఎల్ను సంప్రదించింది.
మెరుగుపడిన సంస్థ రేటింగ్..
కేంద్ర ప్రభుత్వ రంగ సంస్థ  క్రెడిట్ రేటింగ్ తాజాగా బీబీబీ- కి అప్గ్రేడ్ చేయబడింది. అంటే ఇది స్థిరమైన పెట్టుబడి గ్రేడ్ అని అర్థం. అంతకు ముందు సంస్థ రేటింగ్ బీబీగా ఉండేది. ఈ కంపెనీ ఇప్పటికే లాటిన్ అమెరికన్ దేశం పెరూకు 10 మెట్రిక్ టన్నుల శిలీంద్ర సంహారిణి - మాన్కోజెబ్ను ఎగుమతి చేసింది మరియు మరో 12 మెట్రిక్ టన్నుల శిలీంద్ర సంహారిణి మరో వారంలో ఎగుమతి చేయనుంది. మిడుత నియంత్రణ కార్యక్రమంలో భాగంగా రాజస్థాన్ మరియు గుజరాత్ రాష్ర్టాలకు మలాథియాన్ టెక్నికల్ సరఫరా కోసం వ్యవసాయ మరియు రైతు సంక్షేమ మంత్రిత్వ శాఖతో హెచ్ఐఎల్ ఒక ఒప్పందం కుదుర్చుకుంది. హెచ్ఐఎల్ గత వారం వరకు 67 మెట్రిక్ టన్నుల మలాథియాన్ టెక్నికల్ను తయారు చేసి సరఫరా చేసింది.
మునిసిపల్ కార్పొరేషన్లకు సరఫరా..
డెంగ్యూ మరియు చికున్గున్యా నియంత్రణ కార్యక్రమాల కోసం మునిసిపల్ కార్పొరేషన్లకు మలాథియాన్ టెక్నికల్కు హెచ్ఐఎల్ సరఫరా చేసింది. కుటుంబ సంక్షేమ మంత్రిత్వ శాఖ, ఎన్వీబీడీసీపీ కార్యక్రమాల వారు ఆర్డర్ చేసిన 314 మెట్రిక్ టన్నుల డీడీటీ 50% డబ్య్లూడీపీని రాజస్థాన్, పంజాబ్, ఒడిశా, ఆంధ్రప్రదేశ్ వంటి వివిధ రాష్ట్రాలకు సరఫరా కార్యక్రమాలు చేపట్టడమైంది. 252 మెట్రిక్ టన్నుల మిగతా పరిమాణాన్ని ఇతర రాష్ట్రాలకు సరఫరా చేసే ప్రక్రియలో కంపెనీ నిమగ్నమై ఉంది.
లాక్డౌన్ సమయంలోనూ మెరుగైన పనితీరు..
లాక్డౌన్ సమయంలో హెచ్ఐఎల్ ఈ నెల 15వ తేదీ వరకు దాదాపు 120 మెట్రిక్ టన్నులు మలాథియన్ టెక్నికల్, 120.40 మెట్రిక్ టన్నుల డీడీటీ టెక్నికల్, 288 మెట్రిక్ టన్నుల డీడీటీ 50%, దాదాపు 21 మెట్రిక్ టన్నుల హిల్గోల్డ్ , ఎగుమతుల కోసం 12 మెట్రిక్ టన్నుల మాన్కోజెబ్ను శిలీంద్ర సంహారిణిని సంస్థ తయారు చేసింది. దీనికి తోడు లాక్డౌన్ కారణంగా రైతాంగం, ఆరోగ్య శాఖలపై ఎలాంటి ప్రతికూల ప్రభావం పడకుండా ఉండేలా చూసేందుకు గాను దాదాపు 35 మెట్రిక్ టన్నుల మేర వివిధ రకాల వ్యవసాయానికి అవసరమయ్యే రసాయనాలను సంస్థ తయారు చేసింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 164.44 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 21,05,611
మొత్తం కేసుల్లో క్రియాశీల కేసులు 5.18%
ప్రస్తుత రికవరీ రేటు 93.60%
గత 24 గంటల్లో 3,47,443 మంది కోలుకున్నారు. దీంతో, కోలుకున్నవారి మొత్తం సంఖ్య 3,80,24,771 కు పెరిగింది.
గత 24 గంటల్లో 2,51,209 కొత్త కేసులు నమోదయ్యాయి.
రోజువారీ పాజిటివిటీ రేటు 15.88%
వారపు పాజిటివిటీ రేటు 17.47%
గత 24 గంటల్లో చేసిన 15,82,307 కొవిడ్ పరీక్షలతో కలుపుకుని ఇప్పటివరకు 72.37 కోట్ల పరీక్షలు చేశారు.
రాష్ట్రపతి సచివాలయం
దసరా పర్వదిన సందర్భంగా భారత రాష్ట్రపతి శుభాకాంక్షలు
దసరా పర్వదిన సందర్భంగా భారత రాష్ట్రపతి శ్రీ రామ్ నాధ్ కోవింద్ దేశ ప్రజలకు శుభాకాంక్షలు తెలిపారు.
దేశ విదేశాల్లో నివసిస్తున్న భారతీయులందరికీ నా హృదయపూర్వక శుభాకాంక్షలు తెలియజేస్తున్నానని ఆయన ఒక సందేశంలో తెలియజేశారు.
దసరా పండగ అనేది చెడుపై మంచి సాధించిన విజయానికి ప్రతీక అని ఆయన తన సందేశంలో పేర్కొన్నారు. ఈ పండగను దేశవ్యాప్తంగా వివిధ రూపాల్లో నిర్వహించుకుంటారని అన్నారు. దసరా పర్వదినం దేశ సాంస్కృతిక ఐకమత్యాన్ని బలోపేతం చేస్తుందని, దేశ ప్రజలు సామరస్యంగా జీవించడానికిగాను స్ఫూర్తినిస్తుందని, మంచి మార్గంలో ప్రయాణం చేయడానికి, చెడును పక్కన పెట్టడానికి దారి చూపుతుందని ఆయన తన సందేశంలో పేర్కొన్నారు.
మర్యాద పురుషోత్తమునిగా కీర్తి గడించిన శ్రీ రాములవారి జీవితాన్ని, ఆయన మనకు బోధించిన విలువల్ని ఈ దసరా పండగ గుర్తుచేస్తుందని అన్నారు. నైతిక విలువలకు, రుజువర్తనకు ఆయన జీవితం ఉజ్వలమైన నిదర్శనమని రాష్ట్రపతి అన్నారు.
ఈ పండగ దేశ ప్రజలకు ఆనందాన్ని, సంతోషాన్ని ఇవ్వాలని, ప్రస్తుతం కొనసాగుతున్న మహమ్మారి వైరస్ నుంచి ప్రజలను కాపాడాలని దేశ ప్రజలకు శాంతి సౌభాగ్యాలను అందించాలని కోరుకుంటున్నట్టు రాష్ట్రపతి తన సందేశంలో ఆకాంక్షించారు.
ప్రధాన మంత్రి కార్యాలయం
‘మన్కీ బాత్’  కార్యక్రమంకోసం అభిప్రాయాల ను మరియు సూచనల ను ఆహ్వానించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2022వ సంవత్సరం ఆగస్టు 28వ తేదీ నాడు ఉదయం 11 గంటల కు ప్రసారం కానున్న ‘మన్ కీ బాత్’  కార్యక్రమం తాలూకు భావి ఎపిసోడ్ కు గాను ప్రజల ను వారి వారి ఆలోచనల ను, ఇన్ పుట్ లను వెల్లడించలసింది గా ఆహ్వానించారు. ఆలోచనల ను MyGov వెబ్ సైట్ ద్వారా లేదా Namo ఏప్ ద్వారా శేర్ చేయవచ్చును; లేదా 1800-11-7800 నంబరు కు డయల్ చేసి సందేశాల ను రికార్డు చేయవచ్చును.
MyGov యొక్క ఆహ్వానాన్ని శేర్ చేస్తూ, ప్రధాన మంత్రి ఒక ట్వీట్ లో-
‘‘ఆగస్టు 28వ తేదీ న ప్రసారం అయ్యేటటువంటి #MannKiBaat  కార్యక్రమం కోసం మీ మీ ఆలోచనలు మరియు ఇన్ పుట్ ల కోసం ఎదురుచూస్తున్నాను. మీ ఆలోచనల ను MyGov లేదా NaMo ఏప్ లో రాయగలరు. వీటి కి ప్రత్యామ్నాయం గా, 1800-11-7800 కు డయల్ చేసి మీ యొక్క సందేశాలను రికార్డు చేయవచ్చును.’’ అని పేర్కొన్నారు.
(
రక్షణ మంత్రిత్వ శాఖ
10 సంవత్సరాల కన్నా తక్కువ సేవా అర్హత కలిగిన సాయుధ దళాల సిబ్బందికి 'ఇన్వాల్యూడ్ పెన్షన్'ను అనుమతించాలని కేంద్ర ప్రభుత్వం నిర్ణయం
10 సంవత్సరాల కన్నా తక్కువ సేవా అర్హత కలిగిన సాయుధ దళాల సిబ్బందికి
'ఇన్వాల్యూడ్ పెన్షన్'ను అందించేందుకు అనుమతించాలని కేంద్ర ప్రభుత్వం ఒక కీలక నిర్ణయం తీసుకుంది. మిలిటరీ సర్వీస్ వారి చేత అట్రిబ్యూటబుల్ టు నార్ అగ్రవేటెడ్గా  ఆమోదించబడిన వైకల్యం కారణంగా చట్టబద్దత పరిధిలోకి రాని సేవలను అందించిన సాయుధ దళాల సిబ్బందికి కూడా ఇకపై 'ఇన్వాల్యూడ్ పెన్షన్' అందించేందుకు గాను కేంద్ర ప్రభుత్వం తీసుకున్న తాజా నిర్ణయం దోహదం చేయనుంది. ఈ ప్రతిపాదనకు రక్షణ శాఖ మంత్రి శ్రీ రాజనాథ్ సింగ్ తన ఆమోదం తెలియజేశారు. తాజా నిర్ణయం ప్రయోజనం 04.01.2019న లేదా తరువాత సేవలో ఉన్న సాయుధ దళాల సిబ్బంది వారికి అందుబాటులో ఉంటుంది. ఇంతకు ముందు 'ఇన్వాల్యూడ్ పెన్షన్'ను అందుకొనేందుకు గాను కనీస అర్హత పొందిన సేవ యొక్క కనీస సర్వీసు పది సంవత్సరాలు లేదా అంతకంటే ఎక్కువగా ఉండేది. 10 సంవత్సరాల కన్నా తక్కువ అర్హతతో తమ సేవలందించన వారికి 'ఇన్వాల్యూడ్ గ్రాట్యుటీ'ని యోగమైనదిగా నిర్ణయించారు. సాయుధ దళాల సిబ్బంది పదేండ్ల సేవా కాలం లోపు నానా విధానం ప్రకారం శారీరక లేదా మానసిక బలహీనతతో సేవలు అందించేందుకు అనర్హులుగా మారినా/ అనర్హులుగా ప్రకటించబడినా, మరియు మిలటరీ సర్వీసు నుంచి శాశ్వతంగా అశక్తులుగా/ అశక్తతతులుగాను మారిన వారు సివిల్ రీ-ఎంప్లాయిమెంట్ పొందిన వారికి కేంద్ర ప్రభుత్వం తీసుకున్న తాజా నిర్ణయంతో లబ్ధి కలుగనుంది. కేంద్ర ప్రభుత్వం తాజా నిర్ణయం ఇలాంటి వారికి తగు ఆర్థిక దన్నును అందించనుంది.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో అదే తగ్గుదల బాటలో కోవిడ్ బాధితులు
వరుసగా ఆరో రోజు కూడా కోవిడ్ చికిత్సలో ఉన్నది 6 లక్షలలోపే
92% పైబడ్డ కోలుకున్నవారి శాతం
ఒకవైపు కోవిడ్ నుంచి కోలుకుంటున్నవారి సంఖ్య బాగా పెరుగుతూ ఉండటం, మరోవైపు మరణాల సంఖ్య పడిపోవటం కారణంగా చికిత్సలో ఉన్న కోవిడ్ బాధితుల సంఖ్య తగ్గుతూ వస్తోంది. వరుసగా ఆరోరోజు కూడా చికిత్సపొందుతూ ఉన్నవారి సంఖ్య 6 లక్షలలోపే ఉండిపోయింది. ఈరోజు భారత్ లో చికిత్స పొందుతున్న కోవిడ్ బాధితుల సంఖ్య 5,33,787. మొత్తం దేశమంతటా నమోదైన పాజిటివ్ కేసులలో వీరి వాటా 6.42% మాత్రమే. 16 రాష్టాలు, కేంద్ర పాలిత ప్రాంతాల్లో ప్రతి పదిలక్షల జనాభాలో కేసుల సంఖ్య జాతీయ సగటు కంటే తక్కువగా నమోదైంది.
కోలుకున్న వారి సంఖ్య 76. 5 లక్షలు దాటి ఇప్పుడు 76,56,478కి చేరింది. దీనివలన చికిత్సలో ఉన్నవారితో పోలుచుకున్నప్పుడు తేడా మరింత పెరిగింది. కోలుకున్నవారి శాతం జాతీయ స్థాయిలో 92 శాతం దాటి ప్రస్తుతం 92.09% అయింది. గడిచిన 24 గంటలలో 53,357మంది పూర్తిగా కోలుకొని డిశ్చార్జ్ అయ్యారు. అదే సమయంలో ఒకరోజులో కొత్తగా పాజిటివ్ గా నిర్థారణ అయినవారు 46,253 మంది.
17 రాష్ట్రాలు, కేంద్ర పాలిత ప్రాంతాలలో జాతీయ సగటు కంటే ఎక్కువగా కోలుకున్నారు.
దేశంలో కోవిడ్ పరీక్షల సామర్థ్యం కూడా బాగా పెరిగింది. ఇప్పటివరకు జరిపిన మొత్తం పరీక్షలు దాదాపుగా 11.3 కోట్లకు చేరాయి ( కచ్చితంగా చెప్పాలంటే 11,29,98,959. గత 24 గంటలలో 12,09,609 పరీక్షలు జరిపారు. 25 రాష్ట్రాలు, కేంద్రపాలిత ప్రాంతాల్లో ప్రతి పది లక్షల మందికి జరిపిన పరీక్షలు జాతీయ సగటు కంటే ఎక్కువగా ఉన్నాయి.
కొత్త కేసులలో 80% పది రాష్ట్రాలలోనే కేంద్రీకృతమైనట్టు గమనించారు. ఇందులో కేరఖ్ళలో ఒక్కరోజులోనే 8,000 కు పైగా కేసులు నమోదై మొదటిస్థానంలో ఉండగా 7,000 కేసులు దాటిన కర్నాటక రెండో స్థానంలో ఉంది
కొత్తగా నమోదైన కేసులలో 76% పది రాష్ట్రాలకు చెందినవే. అందులో గరిష్ఠంగా కేరళ, ఢిల్లీలలో ఆరేసి వేలకు పైగా కేసులు గుర్తించగా ఆ తరువాత ఉన్న మహారాష్ట్రలో 4,000 కేసులు దాటాయి.
గడిచిన 24 గంటలలో 514 మరణాలు నమోదయ్యాయి. మృతులలో 80 దాదాపు శాతం మంది పది రాష్ట్రాలవారు కాగా మహారాష్ట్రలో అత్యధికంగా ఒక్క రోజులోనే 120 మరణాలు నమోదయ్యాయి. ప్రస్తుతం భారత్ లో మరణాల శాతం 1.49% గా ఉంది.
ప్రతి పది లక్షల జనాభాలో మరణాల సంఖ్య చూసినప్పుడు 21 రాష్ట్రాలు, కేంద్రపాలిత ప్రాంతాలలో మరణాలు జాతీయ సగటు కంటే తక్కువ ఉన్నాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఢిల్లీ మెట్రో కు చెందిన నాలుగవ దశ లోని మూడు ప్రాధాన్యతా కారిడార్ల కు సంబంధించి నిధుల తీరు విషయం లో మార్పుల కు కేంద్ర కేబినెట్ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర కేబినెట్ సమావేశం, ఢిల్లీ మెట్రో 4 వ దశ కింద ఆమోదించిన మూడు ప్రాధాన్యతా కారిడార్లయిన 1)ఎయిరో సిటీ నుంచి తుగ్లకాబాద్, 2) ఆర్.కె. ఆశ్రమ్ నుంచి జనక్పురి  3) ముకుంద్ పుర్ నుంచి మౌజ్ పుర్ మార్గాల కు నిధులు సమకూర్చే తీరు లో మార్పున కు తన ఆమోదం తెలిపింది. ఇందుకు సంబంధించి భూమి విలువ ను గవర్నమెంట్ ఆఫ్ ఇండియా , గవర్నమెంట్ ఆఫ్ నేషనల్ కాపిటల్ టెరిటరీ ఆఫ్ ఢిల్లీ  ల మధ్య 50: 50 నిష్పత్తి లో భరించే ప్రతిపాదనల కు కేంద్ర కేబినెట్ ఆమోదం తెలిపింది. మెట్రో రైలు పాలసీ 2017 కు చేసిన సవరణల కు అనుగుణం గా ఇది ఉంది. ఇది సుప్రీం కోర్టు జారీ చేసిన 06.09.2019 నాటి ఆదేశాల కు అనుగుణం గా ఢిల్లీ కి మాత్రమే వర్తిస్తుంది.
ప్రాజెక్టు మొత్తం వ్యయం 24,948.65 కోట్ల రూపాయల విషయం లో ఎలాంటి మార్పూ లేదు. గవర్నమెంట్ ఆఫ్ ఇండియా కంట్రిబ్యూషన్ ప్రస్తుతం ఉన్న 4,154.20 కోట్ల రూపాయల నుంచి 4.643.638 కోట్ల రూపాయలకు పెరుగుతుంది. అంటే నికరంగా 498.438 కోట్ల రూపాయల పెరుగుదల. ద్వైపాక్షిక, బహుళ పక్ష ఏజెన్సీ ల నుంచి తీసుకునే విదేశీ రుణాల మొత్తాని కి సంబంధించి డిఎంఆర్సి చెల్లింపులు ప్రస్తుత 11,462.60 కోట్ల రూపాయల నుంచి 12.930.914 కోట్ల రూపాయల కు పెరుగుతాయి. దీనితో ఈ నికర పెరుగుదల 1468.314 కోట్లు అవుతుంది.
నేపథ్యం:
ఢిల్లీ మెట్రో 4వ దశకు సంబంధించిన మూడు ప్రాధాన్యతా ప్రాజెక్టుల ను భారత ప్రభుత్వం 2019 మార్చి లో ఆమోదించింది. వీటిని పూర్తి చేయడానికి నిర్దేశించిన ఖర్చు 24,948.65 కోట్ల రూపాయలు. ఇందుకు సంబంధించి నిధులు సమకూర్చే తీరు ను మెట్రో రైలు విధానం 2017 ప్రకారం నిర్ణయించారు. మినిస్ట్రీ ఆఫ్ హెచ్ యు ఎ ఆమోదిత కారిడార్ల లో పనుల కు సంబంధించి తాము ఆమోదించిన విధం గా ఖర్చు భరించే విధానం లో మార్పులు చేస్తే తప్ప పనులు ప్రారంబించరాదని డిఎంఆర్సిని, జిఎన్సిటిడి 2019 ఏప్రిల్లో కోరింది.
ఈ విషయం లో సుప్రీం కోర్టు జోక్యం తో 2019 జులైన పనులు ప్రారంభమయ్యాయి. సుప్రీంకోర్టు 06.09.2019న ఆదేశాలు జారీ చేస్తూ, మెట్రో రైలు పాలసీ 2017 లో గల ఆపరేశనల్ నష్టాలు, విదేశీ రుణ చెల్లింపులు, కరెన్సీ రేట్ల హెచ్చు తగ్గుల ఖర్చులు చెల్లించడంలో స్పెషల్ పర్పస్ వెహికల్  విఫలమైతే ప్రభుత్వం భరించాలన్న ప్రొవిజన్లను సమర్ధించింది. ఇది ఢిల్లీకి మాత్రమే వర్తించే విధంగా సుప్రీం కోర్టు ఆదేశాలు జారీ చేసింది. అలాగే, భూమి విలువ ను గవర్నమెంట్ ఆఫ్ ఇండియా, జిఎన్సిటిడిలు చెరి 50 శాతం భరించాలని ఆదేశించింది. ఇందుకు సంబంధించి మెట్రోరైలు పాలసీ 2017 లోని సంబంధితపేరాలను అందుకు తగినట్టు సవరించడం జరిగింది.
సాంఘిక న్యాయం, మరియు సాధికారత మంత్రిత్వ శాఖ
దేశంలో మాదక ద్రవ్యాల డిమాండు తగ్గించడానికి ప్రభుత్వ బహుముఖ వ్యూహం
కేంద్ర సామాజిక న్యాయం మరియు సాధికారత మంత్రిత్వ శాఖ మాదక ద్రవ్యాల డిమాండ్ ను తగ్గించడానికి 2018-2025 సంవత్సరాలకు ఒక కార్యాచరణ ప్రణాళిక ను అమలు చేస్తోంది. మాదక ద్రవ్యాల దురలవాటు వల్ల తలెత్తే వైపరీత్యాలను తగ్గించడానికి మాదక ద్రవ్యాలకు అలవాటుపడిన వ్యక్తులు, వారి కుటుంబాలకు వాటి ప్రభావాన్ని గురించి బోధించడం, దురలవాట్లను మాన్పించడం మరియు పునరావాసం కల్పించడం వంటి చర్యల ద్వారా బహుముఖ వ్యూహం అమలు చేయడం ఈ ప్రణాళిక లక్ష్యం. స్కూళ్ళు / కాలేజీలు/యూనివర్సిటీలలో ఇతరవిషయములతో పాటు విద్యార్థులకు జాగృతి కలిగించే కార్యక్రమాలు , తల్లిదండ్రులతో అధ్యయన గోష్టులు / సదస్సులు నిర్వహించడం, సమాజంలో కిశోర ప్రాయంలో ఉన్న దుర్భల మనస్కులకు, యువతకు తెలియజెప్పడానికి వారి సహవాసుల సహాయం తీసుకుంటారు.
దేశవ్యాప్తంగా భేద్యమైన జిల్లాలలో సామాజిక వర్గాల ప్రాతినిధ్యాన్ని, ప్రజా సహకారాన్ని పెంచే లక్ష్యంతో మంత్రిత్వ శాఖ ఆ జిల్లాలపై దృష్టిని కేంద్రీకరించి కృషి చేస్తోంది. మరో వైపు సమీకృత మరియు స్వయం సహాయక ప్రయత్నాల ద్వారా దురలవాటును మాన్పించే ప్రయత్నాలను ప్రోత్సహిస్తున్నారు.
దానితో పాటు 32 రాష్ట్రాలలో విస్తరించిన 272 భేద్యమైన జిల్లాలలో యువతను జాగృతం చేసే లక్ష్యంతో "నషా ముక్త్ భారత్ అభియాన్" కార్యక్రమాన్ని 2020 ఆగస్టు 15వ తేదీనుంచి ఉద్యమ స్థాయిలో నిర్వహిస్తున్నారు. స్వాతంత్య్ర దినోత్సవం నుంచి ఈ కార్యక్రమాన్ని ప్రారంభించవలసిందిగా రాష్ట్రాలను కోరారు. మాదక ద్రవ్యాల వల్ల కలిగే దుష్ప్రభావం గురించి యువతకు తెలియజెప్పి వాటి వాడకాన్ని మాన్పించదానికి వీలుగా సమీకృత చర్యలు చేపట్టడానికి సామాజిక వర్గాల ప్రాతినిధ్యం మరియు ప్రజా సహకారం పెంచుతారు.
కేంద్ర సామాజిక న్యాయం మరియు సాధికారత శాఖ సహాయ మంత్రి శ్రీ రతన్ లాల్ కటారియా రాజ్యసభకు ఇచ్చిన లిఖితపూర్వక సమాధానంలో తెలిపారు.